als_Latn dik_Latn sag_Latn
Statistikat kanë treguar herë pas here se punonjësit e lumtur janë më shumë produktivë dhe të suksesshëm në punën e tyre.
Personat që merren me shitje, kur janë të lumtur, shesin 37 për qind më shumë, janë 12 për qind më produktivë, sëmuren më pak dhe qëndrojnë më gjatë në punën e tyre.
Është e natyrshme që çdo drejtues kompanie të dojë të krijojë një mjedis pune ku ata të mund të merrnin plotësisht përfitimet e lumturisë. Por realiteti, për fat të keq, është se jo çdo punonjës është i lumtur. Ka nga ata punonjës që janë të pakënaqur me mjedisin e tyre të punës, por nuk flasin për këtë çështje, pasi nuk duan të zhgënjejnë drejtuesin e tyre. Përpara se të humbni një tjetër punonjës për shkak se është i pakënaqur, merrni në konsideratë këto katër mënyra që të vlerësoni dhe të rrisni lumturinë te punonjësit tuaj.
1.Përktheni komunikimin joverbal
Hapi i parë është që të identifikoni punonjësit e pakënaqur. Kjo mund të jetë shumë e thjeshtë për t’u bërë, duke i kushtuar vëmendje komunikimit joverbal, si për shembull gjuhës së trupit. Sipas Reference for Business, “kërkuesit kanë gjetur se njerëzit mund të identifikojnë me saktësi të madhe 7 tipe emocionesh të ndara njerëzore, vetëm duke parë shprehjen e fytyrës apo shprehinë e syve: trishtim, gëzim, zemërim, frikë, befasi, përbuzje dhe interes”.
2.Bëni pyetje
Pasi të keni identifikuar një punonjës të pakënaqur ju duhet të thelloheni për të gjetur shkakun e pakënaqësisë. “Vlerësimi dhe supozimi janë dy fjalë shumë të ndryshme” – thotë Sujan Patel, bashkëpunues për Entrepreneur.com.
3.Inkurajoni zgjidhjen e konflikteve
Nëse kuptoni se një punonjës nuk është i lumtur për shkak të një konflikti me një punonjës tjetër, ju duhet t’i ndihmoni ata të gjejnë kurajën të gjejnë zgjidhjen.
Kujdesi juaj do të tregojë shqetësimin tuaj dhe mbështetjen që tregoni për punonjësit e pakënaqur.
4.Rrisni besimin e punonjësve
Besimi dhe lumturia ecin dorë për dore kur bëhet fjalë për punonjësit, kështu që ju si drejtues duhet të kërkoni mundësi për të rritur besimin në mjedisin e punës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn